armvectores/hy_wikipedia_2023 huggingface dataset:
(2301) Վայթֆորդ

(2301) Վայթֆորդ (անգլ.՝ Whitford), աստերոիդ աստերոիդների հիմնական գոտում։ Հայտնաբերվել է 1965 թվականի նոյեմբերի 20-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 3,177815 ա. մ., առավելագույնը մոտենում է 2,5031 ա. մ. հեռավորության վրա և հեռանում 3,8525 ա. մ.։ Արեգակի շուրջ մեկ ամբողջական պտույտ է կատարում 2069,15 երկրային օրվա ընթացքում, իր ուղեծրով շարժվելով միջինում 0,173985 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2301) Վայթֆորդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կնիք

Կնիք, կոշտ նյութերի (քար, մետաղ, ոսկոր և այլնի) վրա փորագրված դրոշմները, ձուլամայրերը (մատրիցա), դրանց դրոշմվածքը ոսկու, արծաթի, անագի, զմռսի, մոմի, թղթի և այլնի վրա։ Կնիքը, իբրև վկայագրի իսկության վավերացման նշան, առաջացել է Հին Արևելքում (Շումեր, Եգիպտոս, Վանի թագավորություն և այլուր), ունեցել է գլանի ձև (պատկերներով և արձանագրություններով)։ Այն գլորել են հում կավից սալիկների վրա՝ փաստաթղթի բովանդակությունը դրոշմելու նպատակով։ Միջին դարերում Արևմտյան Եվրոպայի պետություններում, Բյուզանդիայում, Ռուսիայում գործածում էին, այսպես կոչված, կախովի կնիքներ (բուլլա, կոնդակ), որոնք հատուկ ձուլամայրերի միջոցով դրոշմվել են ոսկու («խրիսովուլ»), արծաթի, կապարի, մոմի, զմռսի և այլնի վրա ու ամրացվել փաստաթղթից կախված թելից։
Թեև XIV— XV դդ. կախովի կնիքներն աստիճանաբար փոխարինվեցին մոմի, մազտաքների վրա, ապա նաև ներկանյութերի միջոցով դրոշմվողներով, սակայն առանձին տեղերում (օր. Վատիկանում) պահպանվեցին մինչև XX դ.։ Հայաստանի տարածքում հայտնաբերված հնագույն կնիքները վերաբերում են ուրարտական ժամանակաշրջանին։ Կարմիր բլուրից և Վանի թագավորության այլ հնավայրերից (այդ թվում՝ նաև դամբարաններից) հայտնաբերվել են քարե կոնաձև, սկավառակաձև, գլանաձև փոքր կնիքներ և դրանց դրոշմվածքով առարկաներ ու բուլլաներ։ Ուրարտական կնիքները հաճախ զարդարվել են թևավոր աստվածների, գառնանգղի, օձի, երկգլխանի կենդանիների, սրբազան ծառերի, լուսնի, խաչի և այլ պատկերներով, որոնք հիմք են տալիս ենթադրելու, որ կնիքներն ունեցել են նաև պաշտամունքային նշանակություն, ծառայել են իբրև թալիսմաններ։ Վաղ հայկական և հելլենիստական ժամանակաշրջանների հնավայրերից գտնվել են փոքրասիական և, այսպես կոչված, «հունա-պարսկական» մոտ երկու տասնյակ քարե և ապակե կնիքներ։ Քարե (լազուրիտ, սարդիոն և այլն) կնիքները վերաբերում են հիմնականում մ.թ․ա. V— IV դդ., իսկ հելլենիստական դարաշրջանում գերակշռել են մանուշակագույն, բաց կանաչ, կապտավուն ապակուց, բազմանիստ, շրջանաձև, օվալաձև, երբեմն ձվածիր կնիքները (հիմնականում քարե կնիքների նմանությամբ), որոնք զարդարված են մենամարտի, որսի, պաշտամունքային տեսարաններով, կենդանիների, թռչունների սխեմատիկ պատկերներով և գործածվել են նաև որպես զարդեր։ Ուսումնասիրություններից երևում է, որ Անդրկովկասում եղել է կնիքներ ընդօրինակելու մի քանի կենտրոն (մեծ մասամբ՝ Հայաստանում)։ Հայաստանում և շրջակա երկրներում իբրև կնիքներ են ծառայել նաև թագավորների, իշխանների, բարձրաստիճան հոգևորականների հատուկ մատանիները։ Վերոհիշյալ կնիքների միջոցով պատկերացում ենք կազմում հայերի, պարսիկների, փոքրասիական հին ժողովուրդների կենցաղի, պաշտամունքի, կրոնի, զբաղմունքի, կենդանական աշխարհի, առևտրական, տնտեսական և մշակութային փոխհարաբերությունների վերաբերյալ։
Ռոմաշկա (գյուղ, Խասանսկի շրջան)

Անվան այլ կիրառումների համար տե՛ս՝ Ռոմաշկա (այլ կիրառումներ)Ռոմաշկա (ռուս.՝ Ромашка), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալի Շոհենցուկով

Ալի Ասխադովիչ Շոհենցուկով (կաբ.-չերք.՝ Щоджэнцӏыкӏу Iэсхьэд и къуэ Алий, ռուս.՝ Али Асхадович Шогенцуков, հոկտեմբերի 28, 1900(1900-10-28), Բակսան, Nalchiksky Okrug, Թերեքի մարզ, Ռուսական կայսրություն - նոյեմբերի 29, 1941(1941-11-29), Բաբրույսկի շրջան, Մոգիլյովի մարզ, Բելառուսական ԽՍՀ, ԽՍՀՄ), կաբարդացի խորհրդային բանաստեղծ, Կաբարդական խորհրդային պոեզիայի հիմնադիրը, Կաբարդա-Բալկարական ԻԽՍՀ արվեստի վաստակավոր գործիչ (1939)։


== Կենսագրություն ==
Սովորել է Ստամբուլի մանկավարժական ուսումնարանում (1917-1919 թվականներ), այնուհետև վերադարձել է հայրենիք։ Մասնակցել է Երկրորդ համաշխարհային պատերազմին, զոհվել է ֆաշիստական համակենտրոնացման ճամբարում։
Շոհենցուկովի գրական ժառանգությունը նախահեղափոխական և խորհրդային շրջանում կաբարդացի ժողովրդի կյանքի գեղարվեստական տարեգրությունն է՝ «Մադինա» (1933 թվական) և «Տեմբոտի երեկվա օրերը» (1935 թվական) պոեմները, «Կամբոտը և Լյացան» (1938 թվական) չափածո վեպը։ Գրել է նաև «Մեկ փութ ալյուր» և «Հին տանձենու տակ» պատմվածքները, որոնցով սկզբնավորվել է կաբարդական խորհրդային արձակը։


== Ծանոթագրություններ ==
Ռասյու (Հյուսիսային Միլվայի վտակ)

Անվան այլ կիրառումների համար տե՛ս՝ Ռասյու (այլ կիրառումներ)Ռասյու (ռուս.՝ Расъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Հյուսիսային Միլվա գետի ձախ ափին՝ 94 կմ հեռավորության վրա։ Գետի երկարությունը կազմում է 112 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059928
Կոդը ըստ հիդրոլոգիական հետազոտության (ՌԴ) — 103005992
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ղրղզստանի վարչական բաժանում

Ղրղզստանը բաժանված է 7 մարզի հանրապետական ենթարկման 2 քաղաքի։ Շրջանները, իրենց հերթին, բաժանված են շրջանների և մարզային ենթարկման քաղաքներ։


== Մարզեր ==


== Տես նաև ==
Ղրղրզստանի քաղաքներ


== Ծանոթագրություններ ==
Յոհան Գոթֆրիդ Հերդեր

Յոհան Գոթֆրիդ Հերդեր (գերմ.՝ Johann Gottfried Herder, օգոստոսի 25, 1744(1744-08-25)[…], Մորոնգ, Պրուսիայի թագավորություն - դեկտեմբերի 18, 1803(1803-12-18)[…], Վայմար, Սաքսեն-Վայմար, Սրբազան Հռոմեական կայսրություն), գերմանացի փիլիսոփա, գրող, լուսավորիչ։ Նրա «Գաղափարներ մարդկության պատմության փիլիսոփայության շուրջ» (մաս 1-4, 1784-1791 թվականներ) երկը համակված է այն գաղափարով, որ մարդկային պատմության ամեն մի դարաշրջան յուրահատուկ է։ Հերդերը ընդգծում է տարբեր ժողովուրդների, մասնավորապես՝ հարավ-սլավոնական ժողովուրդների հոգևոր մշակույթի յուրահատկությունը։ Այստեղ Հերդերը խոսում է նաև հայերի ու Հայաստանի մասին։ Հայերենը համարելով «հնադարյան հրաշալի լեզու»՝ նա նշում է, որ այդ լեզուն կրող ժողովրդի երկիրը դարեր շարունակ ասպատակել են պարսիկները, հռոմեացիները, թուրքերը և ուրիշներ, որոնք խոչընդոտել են նրան՝ կառուցելու «գիտության ու պետության իր շենքը»։ Հերդերը մարդկության զարգացման բարձրագույն սկզբունքը համարել է մարդկայնության, այսինքն՝ բանականության ու արդարության իրականացումը («Նամակներ մարդկայնությունը խրախուսելու մասին», 1794-1797 թվականներ)։ Մարդասիրությունը դիտելով որպես մարդուն բնորոշ սկզբունք, որն ի սկզբանե հատուկ է նրան և բնութագրում է նրա էությունը, Հերդերը այդ կապակցությամբ մարդուն օրգանական աշխարհում դիտում է որպես «բնության առաջին ազատարձակի», որը երկակի ծագում ունի՝ բնական ու հոգևոր։ Գրել է «Գերմանական նորագույն գրականության մասին։ «Պատառիկներ» (1766-1768 թվականներ), «Քննադատական թավուտներ» (1769 թվական), «Հին և նոր ժամանակներում ժոդովուրդների բարքերի վրա բանաստեղծական արվեստի ազդեցության մասին» (1781 թվական) և այլ աշխատություններ։ «Ուսումնասիրություն լեզվի ծագման մասին» (1772 թվական), «Շեքսպիր» և «Հատված Օսիանի ու հին ժողովուրդների երգերի վերաբերյալ նամակագրությունից» (1773 թվական) գործերում Հերդերը ստեղծեց ժողովրդական պոեզիայի տեսությունը, որը դարձավ «Գրոհի և փոթորկի» գրական մանիֆեստը։


== Ծանոթագրություններ ==
Բուդա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԲուդաԲուդա (ռուս.՝ Буда), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրնիլյոս դե Էրեսմա

Օրնիլյոս դե Էրեսմա (իսպ.՝ Hornillos de Eresma) մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 34,90 կմ2։ Բնակչությունը՝ 184 մարդ (2010 թվականի տվյալներով)։ Պրովինցիայի վարչական կենտրոնից գտնվում է 35 կմ հեռավորության վրա։
Հատիս (այլ կիրառումներ)

Հատիս անունը կարող է վերաբերել

Հատիս՝ հանգած հրաբուխ Հայաստանի Հանրապետության Կոտայքի մարզում,
Հատիս՝ գյուղ Հայաստանի Հանրապետության Կոտայքի մարզում, Հատիս լեռան հյուսիսային լանջին։
Հատիս՝ նախկին բնակավայր Արցախի Հանրապետության Մարտակերտի շրջանում,
I Want to Know What Love Is

«I Want to Know What Love Is», երգ, որը ձայնագրել է բրիտանա-ամերիկյան Foreigner ռոք խումբը 1984 թվականին։ Երգն զբաղեցրել է առաջին հորիզոնականը ինչպես ԱՄՆ-ում, այնպես էլ Մեծ Բրիտանիայում, խմբի հաջողակ սինգլներից մեկն է։ Այս երգը մնում է ռոք-խմբի ամենաճանաչվող և ամենատևական ռադիո-հիթերից մեկը, ինչպես նաև մի քանի անգամ հայտնվել է Billboard Hot Adult Contemporary Recurrents-ի թոփ 25-ում 2000, 2001 և 2002 թվականներին։


== Հիթ-շքերթներ և հավաստագրումներ ==


== Մրայա Քերիի տարբերակ ==
«I Want to Know What Love Is» երգի քավեր տարբերակը ձայնագրել է Մրայա Քերին։ Այն թողարկվել է որպես նրա Memoirs of an Imperfect Angel ալբոմի երկրորդ սինգլ։ Սինգլի պրոդյուսերները եղել են Մրայա Քերին, Թրիկի Ստյուարտը և Ջեյմս Ռայթը։ Երգի հեղինակ Միք Ջոնսոնը Մրայա Քերիի տարբերակի մասին ասել է․ «Ինձ թվում է՝ նրան իսկապես հաջողվել է պահպանել երգի ամբողջականությունը։ Դուք գիտեք՝ գործիքավորումը շատ նման է օրիգինալին։ Պրոդյուսերները չեն փչացրել երգը։ Մրայան կարողացել է ըմբռնել անհրաժեշտ էմոցիան ու բացահայտել այն զգացմունքների միջոցով»։


== Ելույթներ և գովազդ ==
2009 թվականի սեպտեմբերի 11-ին և 12-ին Մրայան առաջին անգամ հանդես եկել «I Want to Know What Love Is» երգով իր «Live at the Pearl» պրոմոհամերգի ժամանակ։
Սեպտեմբերի 18-ին երգչուհին կատարել է երգը The Oprah Winfrey Show թոք-շոուի ժամանակ։
Սեպտեմբերի 28-ին Մրայա Քերին մասնակցել է «The View» հեռուստաշոուի ժամանակ իր ելույթի ձայնագրմանը։ Հոկտեմբերի 2-ին նկարահանված դրվագը հեռարձակվել է, և երգչուհին կենդանի կատարմամբ երգը կատարել է «The Today Show» ծրագրում։
Հոկտեմբերի 5-ին Մրայա Քերին ելույթ է ունեցել Նյու Յորքի P. C. Richard Theater թատրոնում Թրայբեքի կինոփառատոնի ընտրված հաղթողների համար նախատեսված համերգին, որտեղ նա երգել է «Obsessed», «H. A. T. E. U.», «I Want to Know What Love Is», «Always Be My Baby» և «We Belong Together» երգերը։
Նոյեմբերի 14-ին երգչուհին հայտնվել է Mariah Carey: T4 Special հեռուստատեսային հաղորդման ժամանակ Մեծ Բրիտանիայում, որտեղ հարցազրույց է տվել, ինչպես նաև մասնակցել է իր ելույթի ձայնագրությանը «I Want to Know What Love Is» երգով, որը հեռարձակվել է նոյեմբերի 22-ին The X Factor-ում։
2009 թվականի նոյեմբերի 19-ին Մրայան հարցազրույց է տվել Ալան Քարի Chatty Man ծրագրում, նույն օրը երգչուհին վառել է սուրբծննդյան լույսերը Լոնդոնի խոշորագույն առևտրային կենտրոնում՝ Westfield-ում։ Որոշ ժամանակ անց նա հարցազրույց է տվել Մեծ Բրիտանիայի GMTV ազգային հեռուստատեսության լրագրողուհի Lorraine Kelly-ին, կատարել է իր երկրորդ «I Want to Know What Love Is» սինգլը և մեկ շաբաթ անց կրկնել է իր ելույթը This Morning ամենօրյա ժամանցային շոուի ժամանակ։


=== Երգերի ցանկ ===
Թվային ներբեռնում«I Want to Know What Love Is» (Album Version) — 3:26UK Digital Single«I Want to Know What Love Is» (Album Version) — 3:26
«I Want to Know What Love Is» (Moto Blanco Club Edit) — 3:25
«I Want to Know What Love Is» (Chew Fu Radio Fix) — 3:51European CD single«I Want to Know What Love Is» — 3:39
«Obsessed» (Cahill club edit) — 6:21


=== Հիթ շքերթներ ===


=== Տարեկան հիթ-շքերթներ ===


== Թողարկման ժամանակագրություն ==


== Ծանոթագրություններ ==
Իվան Վիշնեգրադսկի

Իվան Ալեքսեևիչ Վիշնեգրադսկի (ռուս.՝ Иван Алексеевич Вышнеградский, դեկտեմբերի 20 1831 (հունվարի 1 1832), Վիշնի Վոլոչեկ, Տվերի նահանգ, Ռուսական կայսրություն - մարտի 25 (ապրիլի 6), 1895, Սանկտ Պետերբուրգ, Ռուսական կայսրություն), ռուս գիտնական և պետական գործիչ, ավտոմատ կարգավորման տեսության հիմնադիրներից։ Պետերբուրգի ԳԱ պատվավոր անդամ (1888)։ 1887-1892 թվականներին եղել է Ռուսաստանի ֆինանսների նախարար։
1843-1845 թվականներին սովորել է Տվերի հոգևոր սեմինարիայում։ Ավարտել է Պետերբուրգի գլխավոր մանկավարժական ինստիտուտը (1851)։ 1862 թվականից Պետերբուրգի տեխնոլոգիական ինստիտուտի մեխանիկայի, 1865 թվականից Միխայլովյան հրետանային ակադեմիայի գործնական մեխանիկայի պրոֆեսոր։ 1875 թվականից Պետերբուրգի տեխնոլոգիական ինստիտուտի տնօրեն։ Վիշնեգրադսկին նախագծել է պրիզմայաձև վառոդ պատրաստելու ավտոմատ մամլիչ, ամբարձիչ մեքենաներ, նյութեր փորձարկելու մամլիչ, բեռների մեխանիկական փոխաբեռնիչ (ծովային նավահանգիստների համար), տվել ուղղակի Ի․ Ա․ Վիշնեգրադսկի Ա․ Ա․ Վիշնևսկի գործողության կարգավորիչների հաշվարկի մեթոդը։ Ձևակերպել է կարգավորման համակարգի կայունության պայմանը (Վիշնեգրադսկիի հայտանիշ)։ Վիշնեգրադսկին առաջինն է գործնականում ներդրել կարգավորման համակարգի պարամետրերի հարթության՝ կայունության տիրույթների գրաֆիկական բաժանման և անցումային պրոցեսի որակի հետազոտման մեթոդները, որոնք ընկած են կարգավորման ժամանակակից տեսության հիմքում։ 70-ական թվականների 2-րդ կեսից Վիշնեգրադսկին հեռացել է գիտական ու մանկավարժական գործունեությունից և ակտիվ մասնակցություն ունեցել մասնավոր կապիտալիստական ընկերությունների աշխատանքներին։ 1888-1892 թվականներին Վիշնեգրադսկի եղել է ֆինանսների մինիստր։


== Ծանոթագրություններ ==
Օիտա (պրեֆեկտուրա)

Օիտա (ճապ.՝ 大分県), պրեֆեկտուրա Ճապոնիայում, որը գտնվում է Կյուսյու տարածաշրջանում, նույնանուն Կյուսյուի կղզու վրա:
Վարչական կենտրոնը Օիտա քաղաքն է։
Պրեֆեկտուրայի տարածքը կազմում է 6 339,74 կմ²: Բնակչությունը, 2014 թվականի մարդահամարի արդյունքներով կազմել է 1 171 673 մարդ, իսկ բնակչության խտությունը 184,81 մարդ/կմ² է:


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք (ճապոներեն) (անգլ.)
Մստիշին

Մստիշին (ուկրաիներեն՝ Мстишин), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1570 թվականին։
2001 թվականի տվյալներով Մստիշին գյուղում բնակվում էր 273 մարդ։ Բնակավայրը զբաղեցնում է 0,62 կմ² տարածք։ Բնակչության խտությունը կազմում էր 440,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էպոխա (աստղագիտություն)

Էպոխա, աստղագիտության մեջ ժամանակի պահ, որի համար որոշված են, այնպիսի աստղագիտական մեծությունները, որոնք կարող են կախում ունենալ ժամանակից, օրինակ՝ աստղագիտական կոորդինատները կամ երկնային մարմնի ուղեծրի էլեմենտները։ Այսպիսի մեծությունները կարող են կախված լինել տարբեր ազդեցություններից և կարող են փոփոխվել ժամանակի ընթացքում։ Ժամանակից կախված փոփոխվող մեծություններից են, օրինակ՝ մարմնի միջին լայնությունը կամ միջին անոմալիան, կամ այս մարմնի ուղեծրի հանգույցը հարթության նկատմամբ, կամ նրա ուղեծրի ապոհելիի ուղղությունը կամ մեծ կիսաառանցքի չափը։


== Տես նաև ==
J2000.0


== Ծանոթագրություններ ==


== Արտաքին հղումներ ==
Հասարակածային կոորդինատների մի էպոխայից մյուսը վերահաշվարկի համար հաշվիչ
Իսլամլի

Իսլամլի, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նիգերիայի աշխարհագրություն

Նիգերիայի աշխարհագրություն. Նիգերիան Արևմտյան Աֆրիկայի խոշորագույն ծովափնյա երկիրն է, սահմանակից է Բենինին, Նիգերին, Չադին և Կամերունին։ Ծովեզրը (Գվինեական ծոց) կազմում է 853 կմ։
Երկրի բարձրագույն կետը Չապպալ-Վադդի լեռնագագաթն է (2419 մ), որը գտնվում է Կամերունի սահմանի մոտ, Ադամավա բարձրավանդակում։
Նիգեր և Բենուե գետերը երկիրը բաժանում են երկու մասերի. հարավում է գտնվում Ափամերձ դաշտավայրը, հյուսիսում՝ սարավանդային շրջանները։ Նիգերիայի տարածքի հիմնական մասն է կազմում Ափամերձ դաշտավայրը, որը կուտակումային հարթավայր է և որի տնտեսական պոտենցիալի պատճառով այնտեղ է կենտրոնացած երկրի բնակչության զգալի մասը։


== Հղումներ ==
CIA Factbook Archived 2020-08-31 at the Wayback Machine.
Վիլուստե

Վիլուստե (էստ․՝ Viluste), գյուղ Էստոնիայի Պիլվամաա նահանգի Վեռիոռա շրջանում։
2011 թվականի տվյալներով գյուղում բնակվում էր 114 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գյուղատնտեսական կյանք

«Գյուղատնտեսական կյանք», խորհրդային շրջանի հայկական գյուղատնտեսական քաղաքականության, Էկոնոմիկայի և տեխնիկայի ամսագիր (սկզբում՝ երկշաբաթաթերթ)։ Հանդիսացել է հողագործության ժողկոմատի, հայջրտնտեսության, հայգյուղկոոպի օրգանը։ Հրատարակվել է 1922-1929 թվականներին, Երևանում։ Խմբագիրներ՝ Ա․ Երզնկյան, Ս․ Շադունց։ 
Անդրադարձել է Խորհրդային Հայաստանում ոռոգման գործի կազմակերպման, անասնապահության զարգացման, առանձին մշակաբույսերի մշակման, վնասատուների դեմ պայքարի խնդիրներին։ 
Զգալի տեղ է հատկացրել գավառների տնտեսության ուսումնասիրությանը, գյուղատնտեսության զարգացման հեռանկարների որոշմանը, գյուղում կատարվող սոցիալ-քաղաքական անցուդարձերին։ 
Հանդեսի նախաձեռնությամբ ստեղծվել է «Գյուղացու գրադարան» մատենաշարը։
Բաժանորդագրություն

Բաժանորդագրություն (աբոնեմենտ) (ֆր.՝ abonnement՝ կանխավճար), որևէ արտոնությունից որոշակի ժամկետով օգտվելու կանխավճարով ձեռք բերված իրավունք։ Բաժանորդագրություն է կոչվում նաև այդ իրավունքը վավերացնող փաստաթուղթը։
Ծագել է Իտալիայում 17-րդ դարի վերջերին, այնուհետև տարածվել ամենուրեք՝ կիրառման տարբեր ձևերով։ Հայաստանում հատկապես լայն կիրառություն է ունեցել 1920-1930-ական թվականներին։ Բաժանորդագրությունը հնարավորություն է տվել անվճար մասնակցել որոշ թատրոնների և համերգների։


== Ծանոթագրություններ ==
Մարթա Էտուրա

Մարթա Էտուրա Պալենսուելա (իսպ.՝ Marta Etura Palenzuela, հոկտեմբերի 28, 1978(1978-10-28), Սան Սեբաստիան, Բասկերի երկիր, Իսպանիա), կինոյի, թատրոնի և հեռուտատսեսության իսպանացի դերասանուհի, ով առավել նշանակալի դերակատարումներով հանդես է եկել Քո հաջորդ կյանքը (2004), Բջիջ 211 (2009), Խոր քուն (2011), Անտեսանելի պահապանը (2017) ֆիլմերում։


== Կենսագրություն ==
Ծնվել է 1978 թվականին իսպանական Սան Սեբաստիան քաղաքում։ Սովորել է իր բնօրրանի ֆրանսիական լիցեյում, այնուհետև մեկնել է Մադրիդ, որտեղ ուսանել և ավարտել է Քրիստինա Ռոտայի վարած դերասանական վարպետության դպրոցը։


== Ֆիլմագրություն ==


=== Կինոյում ===


=== Հեռուստատեսությունում ===
2016: La sonata del silencio
2013: Águila Roja
2006: Vientos de agua
2003: La vida de Rita
2000: Raquel busca su sitio


=== Թատրոնում ===
2012: Անտիգոնե
2008: Համլետ
2007: Despertares y celebraciones


== Ձեռքբերումներ ==
Մարթա Էտուրան 2006 թվականին European Film Promotion-ի կողմից արժանացել է Shooting Stars մրցանակի։«Գոյա» մրցանակ


== Ծանոթագրություններ ==


== Արտաքին հղումներ ==
http://www.martaetura.com Մարթա Էտուրա. պաշտոնական կայք
Marta Etura (անգլ.) Internet Movie Database կայքում
Գայանե Գեղամյան

Գայանե Պարույրի Գեղամյան (դեկտեմբերի 5, 1960(1960-12-05), Երևան, Հայկական ԽՍՀ, ԽՍՀՄ), հայ երգչուհի (սոպրանո), ՀՀ արվեստի վաստակավոր գործիչ։


== Կենսագրություն ==
Գայանե Գեղամյանը ծնվել է 1960 թվականի դեկտեմբերի 5-ին Երևանում։ 1988 թվականին ավարտել է Երևանի Կոմիտասի անվան պետական կոնսերվատորիան (Աննա Սարաջևայի դասարան), 1993 թվականին՝ ասպիրանտուրան։ 1995 թվականին սկսել է դասավանդել Երևանի պետական կոնսերվատորիայում (2006 թվականից՝ պրոֆեսոր)։ 
1993-2013 թվականներին Գայանե Գեղամյանը եղել է Ալեքսանդր Սպենդիարյանի անվան օպերայի և բալետի ազգային ակադեմիական թատրոնի մեներգչուհի. նրա դերերգերից են՝ Իոլանտա, Լիզա (Պ. Ի. Չայկովսկու «Իոլանտա», «Պիկովայա դամա»), Նեդդա (Ռուջերո Լեոնկավալլոյի «Պայացներ»), Ամելիա, Լեոնորա, Աիդա (Ջուզեպպե Վերդիի «Պարահանդես-դիմակահանդես», «Տրուբադուր», «Աիդա»), Մադամ Բատերֆլայ (Ջակոմո Պուչինիի «Չիո-Չիո սան»), Դոննա Էլվիրա (Վոլֆգանգ Ամադեուս Մոցարտի «Դոն Ժուան»), Կլարա (Ջորջ Գերշվինի «Պորգի և Բես») և այլն։ 
Գայանե Գեղամյանի սաներից են Հրաչուհի Բասենցը, Պերճ Քարազյանը, Լ. Ղազարյանը, Ա. Զախարյանը, Հ. Թորոսյանը և ուրիշներ։ 
Հյուրախաղերով շրջագայել է Արգենտինայում, ԱՄՆ-ում, Բրազիլիայում, Կորեայում, Սերբիայում, Իտալիայում, Ռուսաստանում և այլուր։ 
Ձայնագրել է 4 ձայնասկավառակ։ 


== Մրցանակներ ==
1980 – Հանրապետական մրցույթի դիպլոմ,
1987 – Մ. Գլինկայի անվան XII միջազգային մրցույթի դիպլոմ (Բաքու),
2002 – XX միջազգային մրցույթ-փառատոնի ոսկե գավաթ (Կորեա),
2005 – Մովսես Խորենացու մեդալ – մշակույթի բնագավառում ներդրած ավանդի համար։


== Ծանոթագրություններ ==


== Արտաքին հղումներ ==
Երգում է Գայանե Գեղամյանը
Չակերտներ. Գայանե Գեղամյան
Սա պատահել է ձմռանը

«Սա պատահել է ձմռանը» (ռուս.՝ «Случилось это зимой»), խորհրդային նկարված մուլտֆիլմ՝ ստեղծված 1968 թվականին Նիկոլայ Նոսովի «Երեք որսորդ» պատմվածքի հիման վրա ռեժիսորներ Վլադիմիր Պեկարի ու Վլադիմիր Պոպովի կողմից։


== Սյուժե ==
Մի անգամ հանդիպման ժամանակ երեք որսորդ ընկերներ պատմում են ծիծաղելի ու հետաքրքիր պատմություններ, որ պատահել են իրենց հետ որսի ժամանակ։ Օրինակ՝ մեկը ստիպված է լինում փախչել գայլերից, նստել ծառի վրա դաժան ցրտին՝ փրկվելով գազաններից։ Սառչելով՝ նա ծառից ընկնում է ձյունակույտի մեջ, որի տակ, ինչպես պարզվում է, արջի որջն էր։ Արջը ցրում է գայլերին, սակայն դրանց հետո որսորդն ստիպված է լինում փախչել արջից՝ վազելով մինչ իր տուն։


== Նկարահանող խումբ ==


== Վերաթողարկում DVD-ով ==
Մուլտֆիլմը բազմիցս վերաթողարկվել է DVD-ով մուլտֆիլմերի տարբեր հավաքածուներում.

«Зимушка-Зима», Սոյուզմուլտֆիլմ, սկավառակում ընդգրկված մուլտֆիլմեր՝ «Ձեռնոցը» (ռուս.՝ «Варежка», 1967), «Փոստատար ձնեմարդը» (ռուս.՝ «Снеговик-почтовик», 1955), «Ձյունանուշ» (ռուս.՝ «Снегурка», 1969), «Ձյունե ուղիներ» (ռուս.՝ «Снежные дорожки», 1963), «Արի սահադաշտ» (ռուս.՝ «Приходи на каток», 1981), «Սա պատահել է ձմռանը» (ռուս.՝ «Случилось это зимой», 1968), «Արջուկը» (ռուս.՝ «Топтыжка», 1964), «Արծաթե սմբակ» (ռուս.՝ «Серебряное копытце», 1977),
«Երբ վառվում են տոնածառի լույսերը», «Սոյուզմուլտֆիլմ», DVD, տարածող՝ «Союз», սկավառակում ընդգրկված մուլտֆիլմեր՝ «Երբ վառվում են տոնածառի լույսերը» (ռուս.՝ «Когда зажигаются ёлки», 1950), «Ամանորի գիշեր» (ռուս.՝ «Новогодняя ночь», 1948), «Ամանորյա ճանապարհորդություն» (ռուս.՝ «Новогоднее путешествие», 1959), «Փոստատար ձնեմարդը» (ռուս.՝ «Снеговик-почтовик», 1955),  «Հեքիաթ Ձյունանուշի մասին» (ռուս.՝ «Сказка о Снегурочке», 1957), «Ձյունանուշ» (ռուս.՝ «Снегурка», 1969), «Տարվա եղանակներ» (ռուս.՝ «Времена года», 1969), «Սա պատահել է ձմռանը» (ռուս.՝ «Случилось это зимой», 1968), «Ամանորյա հեքիաթ» (ռուս.՝ «Новогодняя сказка», 1972), «Սուրբ ծննդյան ֆանտազիա» (ռուս.՝ «Рождественская фантазия», 1993),


== Ծանոթագրություններ ==


== Արտաքին հղումներ ==
«Սա պատահել է ձմռանը» մուլտֆիլմը «Անիմատոր.ռու» կայքում
Энциклопедия отечественной мультипликации (авт. Сергей Капков, «Алгоритм», 2006)
Գեղանուշ (այլ կիրառումներ)

Գեղանուշ անվանումը կարող է վերաբերել.

Գեղանուշ - գետ Հայաստանի Սյունիքի մարզում։
Գեղանուշ - գյուղ Հայաստան Սյունիքի մարզում։
Գեղանուշ - հայկական իգական անուն
Գեղանուշ - գետակ Սյունիքի մարզում, Գեղի գետի աջ օժանդակը
Կատոսան

Կատոսան, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Բերդակ ավանից հյուսիս-արևելք, Արածանիի ստորին հոսանքի աջակողմյան տարածքում։


== Պատմություն ==
Հայ բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
XX դարի սկզբին ուներ 35 տուն բնակիչ, որից 20-ը՝ հայկական, իսկ 15-ը՝ քրդական։


== Տնտեսություն ==
Բնակիչները զբաղվում էին երկրագործությամբ և անասնապահությամբ։


== Պատմամշակութային կառույցներ ==
Կատոսանն ուներ Ս. Կարապետ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Միլի Բրայթ

Միլի Բրայթ (անգլ.՝ Millie Bright, օգոստոսի 21, 1993(1993-08-21), Արևելյան Միդլենդ, Միացյալ Թագավորություն), անգլիացի ֆուտբոլիստուհի է, «Չելսիի» և Անգլիայի ֆուտբոլի կանանց ազգային հավաքականի պաշտպան։


== Կենսագրություն ==
Բրայթը ծնվել է Չեստերֆիլդ քաղաքում։ Ինը տարեկանում սկսել է ֆուտբոլ խաղալ ։ Երիտասարդ տարիներին զբաղվել է ձիասպորտով։
2014-ի դեկտեմբերին Բրայթը պայմանագիր է կնքել «Չելսի» ակումբի հետ։ 2015 թվականի մրցաշրջանում «Չելսիի» կազմում անցկացրել է տասնչորս հանդիպում՝ 906 րոպե։ Թիմակիցների կողմից նա ստացել է «Տարվա խաղացող» անունը։
2018 թվականի օգոստոսին Բրայթը երեք տարվա նոր պայմանագիր է  վերակնքել «Չելսիի» հետ։ Պայմանագրի ստորագրման մասին նա ասել է. «Ես պարզապես ցանկանում եմ լինել հաջողակ խաղացող և օգնել իմ թիմակիցներին, որ այդ ֆուտբոլային ակումբն ավելի շատ տիտղոսներ նվաճի։ Այստեղ գտնվելու ընթացքում մենք արդեն նվաճել ենք մի քանի տիտղոսներ, և ես հուսով եմ, որ մենք կկարողանանք շարունակել նույն ոգով շարունակել հաղթել»։
Բրայթն Անգլիային ներկայացրել է երիտասարդական հավաքականի և ազգային հավաքականի կազմում։ 2016 թվականի հունիսին Բրայթը Հյուսիսային Եվրոպայի գավաթի եզրափակիչ խաղի ժամանակ 11 մետրանոցից գոլ է խփել Միացյալ Նահանգների հավաքականի դարպասին։
Հիմնական հավաքականի կազմում նա իր առաջին գոլը խփել է 2016-ի սեպտեմբերին՝ Բելգիայի ֆուտբոլի կանանց ազգային հավաքականի դարպասին (2֊0)։ 2019 թվականի փետրվարին Բրայթը վնասվածքի պատճառով դուրս է մնացել Անգլիայի հավաքականի կազմից։
2022 թվականի հունիսին Բրայթն Անգլիայի հավաքականի կազմում նվաճել է 2022 կանանց ֆուտբոլի Եվրոպայի առաջնության գավաթը։


== Ձեռքբերումներ ==


=== Ակումբային ===
 Անգլիա Չելսի

Անգլիայի առաջնության հաղթող (4)։ 2015, 2017/2018, 2019/2020, 2020/2021 Արծաթե մեդալակիր (1)։  2016
 Անգլիայի Գավաթակիր (3)։ 2014/2015, 2017/2018, 2020/2021
 Եզրափակչի մասնակից (1)։ 2015/2016
 Եվրոպայի լիգայի գավաթակիր  2019/2020, 2020/2021
 Եզրափակչի մասնակից(1)։  2019/2020, 2020/2021
 Անգլիայի սուպերգավաթակիր  2020
 ՈՒԵՖԱ-ի Չեմպիոնների լիգայի եզրափակչի մասնակից (1)։ 2020/2021Ընդհանուր՝ 10 գավաթ


=== Անգլիայի հավաքական ===
 Անգլիա Անգլիայի հավաքական։

Եվրոպայի չեմպիոնուհի 2022
 Եվրոպայի առաջնության կիսաեզրափակիչ (3-4-րդ տեղ)՝ 2017թ
Առնոլդ Քլարկի գավաթի հաղթող
«She Believes Cup» միջազգային ընկերական մրցաշարի արծաթե մեդալակիր


== Ծանոթագրություններ ==


== Արտաքին հղումներ ==
Պոսյոլոկ Տուրկովսկոգո Տորֆոպրեդպրիյատիյա

Պոսյոլոկ Տուրկովսկոգո Տորֆոպրեդպրիյատիյա (ռուս.՝ Посёлок Турковского Торфопредприятия), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 182 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օձուն (գյուղ)

Անվան այլ կիրառումների համար տե՛ս՝ Օձուն (այլ կիրառումներ)Օձուն, գյուղ Հայաստանի Հանրապետության Լոռու մարզի Օձուն համայնքում։


== Աշխարհագրություն ==
Օձունը մարզկենտրոն Վանաձոր քաղաքից հեռու է 47 կմ դեպի հյուսիս-արևելք։ Ծովի մակարդակից  բարձր է 1125 մ։  Զբաղեցնում է 53.13 կմ² տարածք։


== Պատմություն ==


=== Պատմամշակութային հուշարձաններ ===

Գյուղի կենտրոնում են գտնվում Օձունի Սուրբ Աստվածածին եկեղեցին (Խաչգունդ եկեղեցի), Օձունի տաճարը (6-7 դդ.), Սուրբ Հովհաննես (Խաչգունդ) (717-728 թվականներ) և Ծիրանավոր (Ծաղկեվանք) եկեղեցիները (5-7 դդ.), Հոռոմայրի վանական համալիրը (18 դ.), Օձունի կոթող-մահարձանը (5-6 դդ.)։


== Բնակչություն ==
Համաձայն Հայաստանի Հանրապետությունում 2011 թվականին տեղի ունեցած մարդահամարի արդյունքների՝ Օձունի մշտական բնակչությունը կազմել է 4048, առկա բնակչությունը՝ 3803 մարդ։ 
Ստորև ներկայացված է Օձուն գյուղի բնակչության վիճակագրական տվյալներն ըստ տարիների.


== Տնտեսություն ==
Բնակչությունն զբաղվում է անասնապահությամբ, բանջարաբուծությամբ և պտղաբուծությամբ։


== Կրթություն ==
Օձուն գյուղում գործում է երկու միջնակարգ դպրոց, երկու մանկապարտեզ, արվեստի դպրոց, երեք գրադարան, հեռակա միջնակարգ և երաժշտական ութամյա դպրոցներ, մշակույթի տուն։ 


== Հայտնի օձունեցիներ ==
Հովհաննես Գ Օձնեցի
Անուշավան Աբովյան
Արմենակ Թամազյան
Լևոն Զոհրաբյան


== Տես նաև ==
Օձունի պատմության և մշակույթի անշարժ հուշարձանների ցանկ (Լոռու մարզ)
Օձունի տաճար
Օձունի կոթող (կոթող-մահարձան)


== Ծանոթագրություններ ==
Ջանգիր աղա

Ջանգիր աղա (1874, Չբխլու, Աբաղա, Վանի մարզ, Թուրքիա - 1943, Սարատով, ՌԽՖՍՀ, ԽՍՀՄ, (քուրմանջի՝ Cîhangîr Axa/Щиһангир Аха/جیهانگیرئا خا )), եզդի ժողովրդի ազգային հերոս։ 
Ջանգիր աղան Բերկրի շրջանում (Վանա լճից արևմուտք, Կարասու գետի ջրավազան) բնակվող Զուկրի ցեղերի համադաշնության Մանդիկի ցեղի առաջնորդ Խատիֆ աղայի որդին էր։


== Կենսագրություն ==
Ջանգիր աղան ծնվել է Օսմյանյան կայսրության Վանի վիլայեթի Չուբուխլու գյուղում։ Առաջին համաշխարհային պատերազմի ժամանակ ցեղական առաջնորդի որակով եղել է Համիդիյե կոչված անկանոն հեծելազորի հրամանատար։ Պատերազմի սկզբում Ջանգիր աղայի առաջնոդաց եզդիների գունդը աշխատում էր ռուսական բանակի դեմ մարտական գործողությունների մեջ չմտնել։ 1915 թվականին, ռուսական բանակի կողմից Վանի գրավումից հետո, Ջանգիր աղան իր գունդով ու Սարդար բեկի, Նաջիդ բեկի, Օսման աղայի և Հուսեյն բեկի կողմից առաջնորդվող ևս չորս եզդիական գնդերի հետ անցնում է ռուսների կողմը։ Մոտավորապես 1909 թվականին տեղի է ունեցել Ջանգիր աղայի և Անդրանիկի հանդիպումը, որ սկիզբ է դրել իրենց մարտական ընկերությանը։ Ջանգիր աղան աջակցում էր հայ ֆիդայիներին, նրանց ռազմական և նյութական օգնություն տրամադրելով։ Առաջին համաշխարհային պատերազմի Կովկասյան ճակատի փլուզումից հետո Ջանգիր աղայի ձիավորները գործում էին հայ կամավորական կորպուսի կազմում։
1918 թվականի մայիսի 16-18-ին տեղի ունեցող Բաշ Ապարանի ճակատամարտում հայկական հեծելազորի մեծամասնությունը կազմում էին Ջանգիր աղայի եզդիական միավորումները։
Ողջունում էր 1920 թվականին Հայաստանում խորհրդային իշխանության հաստատումը։
Ձերբակալվել է 1938 թվականին, մահացել է 1943 թվականին' 69 տարեկանում, Սարատովի բանտերից մեկում։ 1959 թվականին հետմահու ռեաբիլիտացված է։


== Պատկերասրահ ==

		
		


== Արտաքին հղումներ ==
Ջանգիր աղա Archived 2011-03-23 at the Wayback Machine.
Ջանգիր աղան «Ցեղասպանություն» կայքում


== Գրականություն ==
Ջանգիր աղա։ Արձակ / Տ.Ա. Աբասյան; Խմբ.՝ Ալիխանե Տահար. - Երևան։ Վան Արյան, 2005. - 148 էջ նկ. ; 20 սմ. Տեքստը՝ քրդ. ISBN 99941-38-28-6 Ալիխանե Տահար Քրդական գրականություն
Փոցխվերիանի

Փոցխվերիանի (վրաց.՝ ფოცხვერიანი), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 391 մարդ։


== Ծանոթագրություններ ==
Գոնչարի (գյուղ, Սմոլենսկի շրջան)

Գոնչարի (ռուս.՝ Гончары), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4646) Կուիի

(4646) Կուիի (անգլ.՝ Kwee), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,430858 ա. մ., առավելագույնը մոտենում է 1,9673 ա. մ. հեռավորության վրա և հեռանում 2,8944 ա. մ.։ Արեգակի շուրջ մեկ ամբողջական պտույտ է կատարում 1384,32 երկրային օրվա ընթացքում, իր ուղեծրով շարժվելով միջինում 0,260055 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4646) Կուիի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զիմովյե Յոլ

Յոլվա (ռուս.՝ Зимовье), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիմա գետի աջ ափին 2 կմ հեռավորության վրա։ Գետի երկարությունը կազմում է 33 կմ, ջրհավաք ավազանը՝ կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը 
Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000060954
Կոդը ըստ հիդրոլոգիական հետազոտության (ՌԴ) — 103006095
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Լապիո

Լապիո (իտալերեն՝ Lapio), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1750 մարդ, բնակչության խտությունը կազմում է 117 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 83030, հեռախոսային կոդ՝ 0825։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Մ.թ.ա. 220


== Դեպքեր ==


== Ծնունդներ ==


== Մահեր ==
Գեբ

Գեբ (հուն. Seb կամ Keb), եգիպտական դիցաբանությունում երկրի աստված։ Շու օդի աստծու և Տեֆնուտ աստվածուհու որդին։ Նուտ աստվածուհու եղբայրն ու ամուսինը, Օսիրիսի, Իսիդայի, Սեթի и Նեֆտիդայի հայրը։ Ոգով (բա) իրեն ձևացրել է, որպես Խնում: Համարվում էր, որ Գեբը բարի աստված է, նա պաշտպանում է ողջերին և մահացածներին երկրի վրա ապրող օձերից, նրա վրա աճում էին մարդկանց համար անհրաժեշտ բույսերը, նրանից էր դուրս գալիս ջուրը (Նեղոս)։ Կապված էր մեռյալների աշխարհի հետ, իսկ նրա տիտղոսը՝ «Իշխանաց իշխան», նրան իրավունք էր տալիս համարվել Եգիպտոսի կառավարող։


== Պատկեր ==
Սովորաբար պատկերվում էր մարդու տեսքով Վերին կամ Ներքին Եգիպտոսի թագը գլխին։ Երբեմն Գեբին պատկերում էին կանաչ դեմքով։


== Առասպելներ ==
Գեբը պատկանում էր հելիոպոնտական էննեադին։ «Բուրգերի տեքստերի» համաձայն Գեբը հանդես էր գալիս, որպես ստորգետնյա աշխարհի և Դուատ աստծո մարմնավորումը, ով մասնակցում է Օսիրիսի կողմից անց կացվող մահացածների դատին։ Հին պատկերացմամբ նա գտնվում էր երկնքում, արևելքում, որտեղից դուրս է գալիս արևը։ Միջին թագավորության ժամանակ Հին Եգիպտոսում ձևավորվեց կարծիք, որ Դուատը և ստորգետնյա աշխարհը գտնվում են արևմուտքում, որտեղ Արևը մայր է մտնում։ Հորի և Սեթի մասին առասպելում Օսիրիսի գահի համար, Գեբը հանդես էր գալիս, որպես գլխավոր դատավոր։ Գեբի տիտղոսն է՝ «իշխանաց իշխան», նա համարվում էր Եգիպտոսի կառավարիչ։ Գեբի հետևորդը Օսիրիսն էր, ումից գահը անցավ Հորին, իսկ Հորի ժառանգներն ու ծառաները փարավոններն էին, փարավոնների իշխանությունը դիտարկվում է Գեբի բարձրությամբ։ Գեբի անունը գրվում էր բադ հիերոգլիֆով, չնայած դա նրա սուրբ թռչունը չէր։ Մի տեքստում նրա աղջիկ Իսիդան անվանվում էր «բադի ձու»։
Առասպելի համաձայն Գեբը կռվել էր իր կնոջ հետ այն պատճառով, որ նա ամեն օր ուտում էր իր երկրային - փայլեր երեխաներին, իսկ հետո նորից ծնում նրանց։ Շուն բաժանեց նրանց և Նուտին բարձրացրեց վերև՝ երկինք, իսկ Գեբին թողեց իր հորիզոնական դիքում՝ երկրի վրա։


== Ծանոթագրություններ ==
Անգլո-ռուսական համաձայնագիր

Անվան այլ կիրառումների համար տե՛ս՝ Անգլո-ռուսական համաձայնագիր (այլ կիրառումներ)
Անգլո-ռուսական համաձայնագիր 1907 թվական կամ Անգլո-ռուսական կոնվենցիա 1907 թվական (անգլ.՝ Anglo-Russian Convention of 1907, ռուս.՝ Англо-Русская Конвенция 1907 г.), կնքվել է օգոստոսի 18 (31)-ին, Սանկտ Պետերբուրգում։ Դրանով վերջ դրվեց Կենտրոնական Ասիայում տեղի ունեցող երկարատև մրցակցությանը և երկու երկրներին հնարավորություն ընձեռեց շրջանցել գերմանացիներին, որոնք սպառնում էին Բեռլինը Բաղդադին միացնել նոր երկաթուղով։


== Բովանդակություն ==
Աշխարհի բաժանման համար գերտերությունների մղած պայքարում անգլո-գերմանական և ռուս–գերմանական հակասությունների սրման արդյունքն էր։ Երկու կողմերը ճանաչեցին Տիբեթի տերիտորիալ անձեռնմխելիությունը։ Իրանը բաժանվում էր երեք գոտու 1.ռուսական ազդեցության (հյուսիսային), 2.անգլիական ազդեցության (հարավային) և 3. չեզոք (անգլիականի և ռուսականի միջև)։ 3-րդ գոտին դարձավ անգլո-ռուսական մրցակցության ասպարեզ։ Ռուսաստանը ճանաչում էր Անգլիայի ազդեցությունը Աֆղանստանում՝ պայմանով, որ պահպանվի նրա տերիտորիալ ամբողջականությունը։ Համաձայնագիրը Անտանտի ձևավորման կարևոր փուլ էր, միևնույն ժամանակ ուղղված էր Արևելքի ժողովուրդների ազգային-ազատագրական շարժման դեմ։


== Ծանոթագրություններ ==


== Գրականություն ==
Abrahamiam, Ervand, A History of Modern Iran (Cambridge University Press, 2008)
Adelson, Roger, London and the Invention of the Middle East: Money, Power, and War, 1902–1922 (St. Edmundsbury Press, 1995)
Klein, Ira. "The Anglo-Russian Convention and the Problem of Central Asia, 1907-1914," Journal of British Studies (1971) 11#1 pp. 126–147 in JSTOR
Palace, Wendy. The British Empire and Tibet (Studies in the Modern History of Asia), (Milton Park, England: RoutledgeCurzon, 2005)
Siegel, Jennifer, Endgame: Britain, Russia and the Final Struggle for Central Asia (New York: I.B. Tauris, 2002)
Tomaszewski, Fiona K., A Great Russia: Russia and the Triple Entente (Greenwood Publishing Group, 2002)


== Արտաքին հղումներ ==
Текст соглашения о Персии (անգլ.)
Текст соглашения о Тибете (անգլ.)
Д. М. Демурин. Русско-британское противостояние в Персии
Ռուին ան Մարժերիդ

Ռուին ան Մարժերիդ (ֆր.՝ Ruynes-en-Margeride), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 634 մարդ, բնակչության խտությունը` 21.38 մարդ/կմ²։ Բնակավայրը զբաղեցնում է 29.66 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 90 կմ հարավ, Օրիյակ քաղաքից` 65 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 397 աշխատունակ (15-64 տարեկան) բնակիչ, որոնցից ակտիվ էին 308-ը, իսկ ոչ ակտիվները` 89։ Ակտիվության ցուցանիշը կազմում է 77,6 %։ 308 աշխատունակ մարդկանցից աշխատել է 287 անձ (154 տղամարդ և 133 կին)։ Գործազուրկ են եղել 21 անձ (9 տղամարդ և 12 կին)։ 89 անաշխատունակներից 28-ը եղել են աշակերտներ կամ ուսանողներ, 42-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գառնի (գյուղ)

Անվան այլ կիրառումների համար տե՛ս՝ Գառնի (այլ կիրառումներ)Գառնի, գյուղ Հայաստանի Կոտայքի մարզում՝ մարզկենտրոնից 63 կմ հարավ, Երևան քաղաքից 28 կմ հեռավորության վրա։ Գտնվում է Ազատ գետի աջ ափին՝ հովտում։ Հայտնի է նույնանուն հեթանոսական տաճարով։ 1225 թ-ին այստեղ է տեղի ունեցել Գառնու ճակատամարտը։
Ավերվել է 1679 թ.-ի աղետաբեր երկրաշարժից և նորից վերականգնվել է 1828-1829 թթ.-ին՝ Պարսկահայաստանից գաղթած հայերի կողմից։


== Բնակչություն ==
Գառնու ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, պտղաբուծությամբ, խաղողագործությամբ, բանջարաբուծությամբ և մեղվաբուծությամբ։


== Պատմամշակութային կառույցներ ==
Գառնին հարուստ է պատմաճարտարապետական հուշարձաններով։ Գանռիում է գտնվում Գառնի ամրոցից ու Միհր աստծուն նվիրված 1-ին դ. հեթանոսական տաճարը։
Բացի այդ, այստեղ են գտնվում 4 դարի միանավ եկեղեցու ավերակները, Սբ. Պողոս-Պետրոս (XII-XIII դար) և Սբ. Սարգիս (XI դար) եկեղեցիները, XII դար կենտրոնագմբեթ Մաշտոց Հայրապետի եկեղեցին, “Թուխ Մանուկ” և Սբ. Սարգիս (IX դար) մատուռները, Գառնու կամուրջը (XI դար)։


== Պատմական ակնարկներ ==
Հայաստանի հնագույն բնակավայրերից է. որպես բնակավայր հիշատակվում է դեռևս մ.թ.ա. 2166 թվականին։ Ըստ կիսաավանդական պատմության՝ կառուցվել է մ. թ. ավելի քան 2000 տարի առաջ։ Խորենացին նրա կառուցումը վերագրում է Հայկ Նահապետի ծոռ Գեղամին։ Իբր վերջինիս թոռան՝ Գառնիկի անունով էլ կոչվել է Գառնի։ Առաջին անգամ հիշատակում է հռոմեական պատմագիր Տակիտոսը՝ Գորնեա անունով։ Հայկական աղբյուրները հիշատակում են նաև Գեղամի բերդ, Գեղամի դաստակերտ անուններով։ Հավանաբար հիմնադրվել է մ.թ.ա. 3-2-րդ դարերում։ Մ.թ.ա. առաջին դարի կեսերին գյուղն ավերվել է հռոմեական զորքերի կողմից, նորից վերականգնվել Տրդատ Ա- ի օրոք՝ հավանաբար 77 թ.։ Արտաշիսյանների և Արշակունիների օրոք եղել է զորակայան, ամառանոց, եպիսկոպոսանիստ։ Ամրոցը արաբական նվաճումների ժամանակ ավերվելուց հետո նորից վերականգնվել է Աշոտ Բ -ի օրոք, իսկ դրան կից ավանը ոչ միայն շարունակում էր պահպանել իր գոյությունը, այլև 10-րդ դարից համարվում էր գյուղաքաղաք։ Գառնիում հայտնաբերվել են վաղ բրոնզեդարյան բնակավայրեր, ուշ բրոնզեդարյան դամբարաններ, հնագիտական զանազան նյութեր, Արգիշտի թագավորի մի սեպագիր արձանագրություն և այլն։


== Պատկերներ ==

		
		
		
		
		
		
		


== Տես նաև ==
Գառնիի պատմության և մշակույթի անշարժ հուշարձանների ցանկ (Կոտայքի մարզ)
Գառնու հեթանոսական տաճար
Քարերի սիմֆոնիա


== Ծանոթագրություններ ==
Հուրդալ

Հուրդալ (նորվ.՝ Hurdal), կոմունա Նորվեգիայի Ակերսհուս ֆյուլքեյում։ Կոմունայի վարչական կենտրոնը Հուրդալ քաղաքն է։ Պաշտոնական լեզուն բուկմոլն է։ Զբաղեցնում է 284.95 կմ² տարածք։
Նախկինում կոմունայի անվանումը գրվում էր "Urðardalr" կամ "Hurðardalr": Գտնվելով Օսլոյից 70 կմ հեռավորության վրա՝ տնտեսապես կախված է մայրաքաղաքից։ Այստեղ է գտնվում հնագույն եկեղեցու ավերակներ, որոնք հանդիսանում են կոմունայի տեսարժան վայրերից։


== Հուրդալի զինանշանը ==
Հուրդալ կոմունայի զինանշանը հաստատվել է 1988 թվականին և իրենից ներկայացնում է բաց կանաչ գույնով ներկված վահան, ներքևի մասը սուր, որի վրա պատկերված է դեղին գույնի կոն։


== Բնակչություն ==
Համաձայն 2007 թվականի մարդահամարի տվյալների՝ Հուրդալ կոմունայում բնակվում է 2581 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ վերջին 10 տարում գրանցելով որոշակի աճ։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-30 at the Wayback Machine. (նորվեգերեն)


== Ծանոթագրություններ ==
Զալիզնիցա (գյուղ, Լյուբեշովի շրջան)

Զալիզնիցա (ուկրաիներեն՝ Залізниця), գյուղ Ուկրաինայի Վոլինի մարզի Լյուբեշովի շրջանում։ Հիմնադրվել է 1650 թվականին։
2001 թվականի տվյալներով Զալիզնիցա գյուղում բնակվում էր 1 423 մարդ։ Բնակավայրը զբաղեցնում է 3,27 կմ² տարածք։ Բնակչության խտությունը կազմում էր 435,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արզնի բալնեոկլիմայական սրտաբանական առողջավայր

Արզնի բալնեոկլիմայական սրտաբանական առողջարան, առողջարան ՀՀ Կոտայքի մարզում՝ Հրազդան գետի կիրճում՝ ծովի մակերևույթից 1250-1300 մ բարձրության վրա, Երևանից 20 կմ հյուսիս։


== Կլիմա ==
Կլիման չափավոր տաք է՝ ձմեռը՝ մեղմ, ամառը՝ հով։ Հուլիսի օդի միջին ջերմաստիճանը 22, 3 °C է, հունվարին՝ -5, 2 °C, արևափայլքի տարեկան տևողությունը՝ 2236 ժ, տարեկան տեղումները՝ 385 մմ։


== Բուժիչ գործոններ ==
Հիմնական բուժիչ գործոններն են ածխաթթվական, քլորիդ-հիդրոկարբոնատային, նատրիում-մագնեզիումային հանքային ջրերը։ Բուժման եղանակներն են հանքային ջրով լոգանքները, ջրաբուժական և ֆիզիոթերապևտիկ բուժումները, բուժական մարմնամարզությունը, քայլաբուժությունը։ Գործում են №1 և №2 մեծերի և մանկական ու Երկաթգծի վարչության առողջարանները։
Ռաու (Ինզերի վտակ)

Ռաու  (ռուս.՝ Рау), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Ինզերի գետի ձախ ափին՝ 66 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010200612111100019812
Հիդրոլոգիական ուսումնասիրությունների կոդը - 111101981
Ավազանի կոդը - 10.01.02.006
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դմիտրի Ասնին

Դմիտրի Ալեքսանդրովիչ Ասնին (բելառուս․՝ Дзмітрый Аляксандравіч Аснін, հուլիսի 6, 1984(1984-07-06), Բրեստ, Բելառուսական ԽՍՀ, ԽՍՀՄ), բելառուս ֆուտբոլիստ, Բրեստի «Դինամո» ակումբի դարպասապահ։


== Ակումբային կարիերա ==
Դմիտրի Ասնինը Բրեստի 5-րդ մանկապատանեկան մարզադպրոցի սան է։ 2001 թվականին մասնակցել է Երկրորդ լիգայում Մինսկի «ՍԿԱՖ» ֆուտբոլային ակումբի կազմում, իսկ 2002 թվականի մրցաշրջանում խաղացել է Բրեստի «Դինամոյի» երկրորդ կազմում։ 2003-2008 թվականներին ընդմիջումներով խաղացել է «Կոմունալնիկ» ակումբում, 2005 թվականի առաջին կեսին, լինելով «Դարիդայի» ֆուտբոլիստ, կատարել է իր դեբյուտը Բարձրագույն լիգայում։
2008-2011 թվականներին նա խաղացել է  Լեհաստանի ստորին դիվիզիոններում։ 2011 թվականի ամռանը վերադարձել է Բելառուս, սակայն այդպես էլ չի կարողացել փրկել «Բարանովիչի» ակումբին Երկրորդ լիգա անցնելուց։ 2012 թվականի սկզբին նա միացել է «Լիդա» ակումբին, որը վերադարձել էր Առաջին լիգա։ Դմիտրի Ասնինը դարձել է «Լիդա» ակումբի հիմնական դարպասապահ և 2013 թվականի մրցաշրջանում օգնել է նրանց գրավել 4-րդ տեղը, սակայն հաջորդ մրցաշրջանում նրա տեղը գրավել է Սերգեյ Կուրգանցկին։ 2015 թվականի մրցաշրջանում եղել է Սվետլոգորսկի «Խիմիկ» ակումբի հիմնական դարպասապահ։
2016 թվականի մարտին Դմիտրի Ասնինը դիտումների է մասնակցել Բրեստի «Դինամո» ակումբում, որի կազմում էլ սկսել է հաջորդ մրցաշրջանը։


=== Վիճակագրություն ===


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
(2994) Ֆլին

(2994) Ֆլին (անգլ.՝ Flynn), աստերոիդ աստերոիդների հիմնական գոտում։ Հայտնաբերվել է 1975 թվականի օգոստոսի 14-ին Պերիթ աստղադիտարանի կողմից Բիքլիյում։
Միջին հեռավորությունը Արեգակից կազմում է 2,418936 ա. մ., առավելագույնը մոտենում է 1,8694 ա. մ. հեռավորության վրա և հեռանում 2,9685 ա. մ.։ Արեգակի շուրջ մեկ ամբողջական պտույտ է կատարում 1374,15 երկրային օրվա ընթացքում, իր ուղեծրով շարժվելով միջինում 0,26198 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2994) Ֆլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սինդի Մաքքեյն

Սինդի Մաքքեյն (անգլ.՝ Cindy McCain, մայիսի 20, 1954(1954-05-20), Ֆինիքս, ԱՄՆ), ամերիկացի գործարար, քաղաքական և հասարակական գործիչ, Հանրապետական կուսակցության անդամ։ Սենատոր Ջոն Մաքքեյնի այրին։


== Կենսագրություն ==
Ծնվել է 1954 թվականի մայիսի 20-ին Արիզոնա նահանգի Ֆենիքս քաղաքում։ Ընտանիքի միակ երեխան։ 1968 թվականին նա մի խումբ կրտսերների կոչում ստացավ «Ռոդեո թագուհու» տիտղոսը, ստացավ մանկավարժության արվեստի բակալավրի կոչում Հարավային Կալիֆոռնիայի համալսարանից և հատուկ մանկավարժության արվեստի մագիստրոսի կոչում։ Նա ուսուցանույմ էր հաշմանդամություն ունեցող երեխաներին մինչև 1980 թվականը, երբ ամուսնացավ Ջոն Մաքքեյնի հետ։ 1988 թվականին, դառնալով երեք երեխաների մայր (չորրորդ երեխան ավելի ուշ որդեգրվեց ընտանիքի կողմից), նա հիմնել է Ամերիկյան կամավոր բժշկական թիմի բարեգործությունը` բժշկական օգնություն ցուցաբերելու կարիքավորներին երրորդ աշխարհի երկրներում։ 2000 թվականին նա ղեկավարեց հոր Hensley & Co.-ի տնօրենների խորհուրդը, Anheuser-Busch գարեջրի խոշորագույն դիստրիբյուտորներից մեկը։
Ակտիվորեն մասնակցել է ամուսնու քաղաքական քարոզարշավներին, այդ թվում՝ 2008 թվականին, երբ նա պայքարում էր նախագահի պաշտոնի համար։ Մասնավորապես, հենց նա է հրապարակայնորեն մեղադրել Բարաք Օբամային, որ նա անցկացրել է «ամերիկյան պատմության ամենակեղտոտ արշավը», ինչպես նաև այն բանում, որ սենատորի պաշտոնում նա մերժել է Իրաքում ամերիկացի զինվորներին աջակցելու հարցում (Օբաման դեմ է քվեարկել ամերիկյան ռազմական խմբավորման ֆինանսավորմանը)։


== Անձնական կյանք ==
1994 թվականին նա դադարեց մասնակցել բժշկական բարեգործական կազմակերպություններին։ 2004 թվականին ինսուլտ Է տարել, որի հետևանքներից լիովին վերականգնվել է։


== Ծանոթագրություններ ==
Սիդրոլանդիա

Սիդրոլանդիա (պորտ.՝ Sidrolândia), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մարզում։ Բնակչությունը կազմում է 59.245 մարդ՝ 2020 թվականի տվյալներով։ Գրավում է 5 286,490 կմ2 տարածք։ Բնակչության խտությունը կազմում է՝ 7,21 մարդ/կմ2։


== Պատմություն ==
Քաղաքը հիմնադրվել է 1942 թվականի մարտի 31-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 327.539.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 11.528,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,759 (տվյալները ՄԱԿ-ի զարգացման ծրագրի)։


== Ծանոթագրություններ ==